ऐसा लगता है कि भूमिहीन दलितों और गरीबों को हथियारबंद करने का सुझाव देने और नक्सलवादियों से मिलती-जुलती बातें करने के पहले से ही कर्पूरी ठाकुर को यह लगने लगा था कि उन्हें अति-पिछड़ों में अपने आधार को मज़बूत करना चाहिए। कटिहार में बिहार प्रादेशिक और कैवर्त [8] सम्मेलन का उद्घाटन करते हुए 19 जून, 1983 को उन्होंने संगठित होने और अपनी ताकत दिखाने के लिए जागरण की आवश्यकता पर ज़ोर दिया और एक सांस्कृतिक क्रांति की ज़रूरत बताई। उन्होंने दो प्रकार के संघर्षों की बात कही। एक, आर्थिक क्रांति के लिए और दूसरा, सामाजिक क्रांति के लिए। और बड़े पैमाने पर संघर्ष करने का आव्हान किया। उन्होंने दलितों को शिक्षा का अधिकार दिलवाने का श्रेय ब्रिटिश शासन को दिया। इस मुद्दे पर अनेक दलित बुद्धिजीवियों के विचार कर्पूरी ठाकुर से मिलते जुलते हैं। कर्पूरी ठाकुर के शब्दों में: